Vor fi supermarketurile închise în weekend? Anunțul făcut de Marcel Ciolacu: "Nu sunt un mare fan"
Premierul Marcel Ciolacu a declarat vineri, la Beclean, despre închiderea supermarketurilor în weekend, că a dat în lucru echipei dar că nu este un mare fan al acestei măsuri şi că aşteaptă expertiza specialiştilor pe acest subiect.
- Ilie Morega, prins a 6-a oară fără permis la volan, în ciuda controlului judiciar. DETALII la Observator 17:00, la Antena 1
- BREAKING NEWS Kremlinul declară în premieră că Rusia este în război cu Occidentul în Ucraina: "Suntem în stare de război. Toată lumea trebuie să înțeleagă"
"Am dat în lucru echipei. (..) Vă spun că nu sunt un mare fan, la modul, toată lumea să îşi facă aprovizionarea, să se închidă totul după sâmbătă, la prânz. Nu cred că pot obliga pe cineva când să îşi facă cumpărăturile, chiar dacă am ajuns vremelnic premier (..) Avem şi noi limitele noastre", a precizat premierul. "Haideţi să aşteptăm expertiza, dacă se poate face acest lucru şi dacă putem acoperi această situaţie", a mai spus el.
Propunerea micilor comercianți
Închiderea supermarketurilor la sfârșit de săptămână este o propunere care a fost făcută de către micii comercianţi, care se plâng că în weekend vânzările le scad chiar şi cu 30%-40%. Acesta este motivul pentru care au venit cu această propunere şi cer ca marile magazine, acelea care au o suprafaţă mai mare de 1000 de metri pătraţi să fie închise sâmbăta şi duminica, la fel cum se întâmplă în alte state.